Lav et referat af nedenstående tekst:

Tekst:
Han er kendt som en ivrig iværksætter og har i de seneste måneder kunnet ses på landsdækkende tv som en af 'løverne' i det populære DR-program 'Løvens Hule'. Nu bliver nordjyske Jacob Risgaard hædret med en pris for at have udbredt kendskabet til Nordjylland. Det er Aalborg Kongres & Kultur Center (AKKC), der tildeler den 43-årige frederikshavner Forårsprisen 2020 i forbindelse med forårsmessen i AKKC senere i denne måned. Det oplyser AKKC torsdag i en pressemeddelelse. - Prisen tildeles Jacob Risgaard, da han med Coolshop, hvis hovedsæde vi finder i Nørresundby, i den grad sætter Nordjylland på landkortet, ligesom Risgaards legesyge, karisma og ikke mindst varme udstråling har været et frisk pust til 'Løvens Hule', skriver AKKC om baggrunden for at give Jacob Risgaard prisen. - Jeg er enormt stolt Jacob Risgaard er beæret over at modtage Forårsprisen, som sidste år blev tildelt kokken Kenneth Toft-Hansen fra Svinkløv Badehotel. - Hvem havde troet, at en rod fra Frederikshavn ville stå med en pris, der hylder det kulturelle og ‘ordentlige’? Jeg er enormt stolt, beæret og ydmyg over at modtage dette års forårspris og slutte mig til tidligere modtagere af Forårsprisen, som jeg har beundret og respekteret længe. En speciel tak til AKKC for at vælge mig. Lad os alle fortsætte med at pleje, støtte hinanden og arbejde sammen om at løfte Nordjyllands image som et dynamisk og kreativt sted at bo og arbejde, siger Jacob Risgaard. Jacob Risgaard får Forårsprisen 27. marts i forbindelse med forårsmessen FORÅR Hus & Have-messe i Aalborg Kongres & Kultur Center. Det er 34. gang, Forårsprisen bliver uddelt.

Referat:
Det bliver den kendte iværksætter Jacob Risgaard, der modtager Forårsprisen 2020 i forbindelse med årets forårsmesse i Aalborg Kongres & Kultur Center.